Krisis met wapen-lisensies | Nuus24
Valke se verslag oor wapens 'vol skokfoute'
Veearts vas vir onwettige wapens
Johannesburg - Dit gaan ’n wonderwerk verg as die polisie sy minister, Nathi Mthethwa, se sperdatum van einde Julie vir die verwerking van alle aansoeke om vuurwapenlisensies wil haal.Die polisie se kantoor van die sentrale vuurwapenregister het sewe weke oor om meer as ’n half-miljoen aansoeke af te handel.Nantes Kelder, hoof van gemeenskapsveiligheid by die burgerregte-inisiatief AfriForum, sê “die aansoeke om vuurwapenlisensies lê in die gange tot teen die dak”.“Dit is ’n krisis.”Hy het betroubaar verneem dat om dié agterstand te probeer inhaal, die polisie 600 spoorwegpolisiebeamptes landwyd gekry het om by dié kantoor in Pretoria te werk.Die 600 het glo verlede week in skofte van 12 uur begin werk.Die polisie kon dit nie Sondagmiddag bevestig nie.Hy vermoed Mthethwa besef nie die omvang van die probleem nie omdat dit lyk of die verkeerde inligting oor lisensie-aansoeke glo deur die sentrale vuurwapenregisterkantoor aan die minister gegee word.Kelder het gesê Mthethwa het vroeër op ’n parlementêre vraag geantwoord dat die getal hernuwingsaansoeke om vuurwapenlisensies van 2004 tot einde Januarie 2009 altesame 881 136 was.Volgens Kelder het hy egter betroubaar verneem die aantal hernuwingsaansoeke in dié tyd was sowat 1,2 miljoen, waarvan slegs 600 000 in dié vyf jaar afgehandel is.Mthethwa het onlangs aangekondig dat van 1 Oktober verlede jaar tot 18 April vanjaar 39 851 aansoeke van die hand gewys en 46 374 goedgekeur is.Volgens Kelder het die polisie ’n onmoontlike taak as hulle in vyf jaar slegs sowat 600 000 aansoeke kon finaliseer.Van die oorblywende aansoeke kon daar in die ses maande van Oktober tot April nie eens 100 000 aansoeke gefinaliseer word nie.“Die agterstand in die hantering van aansoeke om lisensies en bevoegdheidsertifikate is veel groter as wat eers beraam is,” het Kelder gesê.“Die kantoor van die sentrale vuurwapenregister het nie die vermoë om die aansoeke af te handel nie.“Dit wil lyk asof aansoeke voor die voet afgekeur word in ’n poging om die sperdatum te haal.”Zweli Mnisi, Mthethwa se woordvoerder, sê die minister is afhanklik van inligting wat ’n departement vir hom gee. Daarom moet bewerings eers ondersoek word. - Die Burger
Lees meer oor: polisie | sapd | wapens VOLGENDE OP NUUS24X
Ja nee wat het hy verwag, hulle gaan hom bystaan en ondersteun..............nee wat hulle sal hulle eie families doodmaak sonder om 'n oog te knip, my mening natuurlik!